open-index/open-wikipedia-markdown huggingface dataset:
Dennis Fong

**Dennis Fong** (; s. 11. maaliskuuta 1977), joka tunnetaan paremmin nimimerkillään **Thresh**, on yhdysvaltalainen liikemies ja entinen ensimmäisen persoonan ammuntapelien *[[Quake]]* ja *[[Doom]]* ammattilaispelaaja.

Fong alkoi pelata *Doomia* 16-vuotiaana vuonna 1993. Hänen nimimerkkinsä oli ”Threshold of Pain”, joka lyhentyi kahdeksan merkin rajan vuoksi muotoon Thresh. Hän kävi community collegea Los Altosissa Kaliforniassa. Thresh voitti Microsoftin sponsoroiman *Doom*-turnauksen Judgement Day Seattlessa 1995.

Hänen pelaajauransa huippu oli vuonna 1997 *Quake*-turnaus Red Annihilation, jossa hän sijoittui ensimmäiseksi ja sai palkinnoksi id Softwaren toimitusjohtajan John Carmackin Ferrari 328:n. Thresh oli luultavasti se henkilö, jonka ansiosta ampumapeleissä käytetään pelihahmon ohjaukseen WASD-näppäimiä. Näppäinyhdistelmä löytyy hänen kirjoittamistaan ohjeista Thresh’s Quake Bible. Fong tunnustetaan Guinnessin maailmanennätysten mukaan ensimmäiseksi ammattimaiseksi pelaajaksi.

Fong opiskeli UC Berkeleyssä, muttei ikinä valmistunut. Jätettyään peliuransa hän ylläpiti portaalia Gamers.com, johon hän keräsi 11,5 miljoonaa dollaria sijoituksia ja sai AltaVistan kumppanikseen. Myöhemmin Fong oli perustamassa Xfirea, joka on pikaviestin ja sosiaalinen verkosto pelaajille ja jonka Viacom hankki 102 miljoonalla dollarilla huhtikuussa 2006.
Hän on myös Lithium Technologiesin perustaja, joka on sosiaalinen asiakassuhdehallintayritys (CRM).

## Lähteet

## Aiheesta muualla
* Thresh’s Quake Bible
Merope

**Merope** () voi viitata seuraaviin:

* Merope, useita hahmoja kreikkalaisessa mytologiassa
* Merope, tähti Seulasten tähtijoukossa
* 1051 Merope, päävyöhykkeen asteroidi
* Merope Kolkko, hahmo Harry Potter -kirjasarjassa
* *[[Merope tuber|Merope]]*, kärsäkorentosuku
* *[[Merope (kasvi)|Merope]]*, ruutakasvisuku.
Rio Brancon ritarikunta

**Rio Brancon ritarikunta** () on brasilialainen ritarikunta, joka perustettiin 5. helmikuuta 1963 presidentti João Goulartin kaudella. Sitä myönnetään tunnustuksena ansioituneesta palveluksesta, esim. diplomatian tai hyväntekeväisyyden saralla, kansakunnalle. Brasilialaisten ritarikuntien keskenäisessä järjestyksessä ritarikunta on kuudenneksi korkea-arvoisin. Maan presidentti toimii virkansa puolesta ritarikunnan suurmestarina ja vastaa uusista nimityksistä.

Kunniamerkkiä jaetaan viidessä luokassa, minkä lisäksi on myös yksi mitaliluokka:

*  Suurristi
*  Suurupseeri
*  Komentaja
*  Upseeri
*  Ritari
*  Mitali

## Lähteet
Viglain

**Viglain** on kunta Ranskassa Loiret’n departementissa Centre-Val de Loiren alueella. Se sijaitsee noin 42 kilometriä Orléansin kaupungista kaakkoon.

Kunnan keskustassa oleva Saint-Andrén kirkko rakennettiin alun perin vuonna 1154. Kirkko tuhoutui Ranskan uskonsodissa 1500-luvulla, mutta se kuitenkin rakennettiin uudelleen Ranskan kuninkaan Henrik IV:n johdolla. Tyyliltään kirkko on romaaninen. Kirkon entinen vuodelta 1403 peräisin oleva kello on näytteillä kirkossa. Se on Loiret’n departementin vanhin kirkonkello. 

## Lähteet

## Aiheesta muualla
Oia (Thera)

**Oia** (; ) eli **Oie** () oli antiikin aikainen kaupunki Theran (nyk. Thíra) saarella Kykladeilla Kreikassa. Se sijoitetaan saaren itärannikolle nykyisen Kamárin kylän paikalle.

Oia oli saaren keskuksen Theran kaupungin satama. Se perustettiin arviolta 700-luvulla eaa. ja oli olemassa myöhäisantiikkiin saakka. Theran kaupunki sijaitsi kukkulalla heti Oian eteläpuolella. Oian mainitsee saaren kaupunkien joukossa Klaudios Ptolemaios. On mahdollista, että se oli hänen aikanaan tullut Theran poliksen kaupunkikeskukseksi kukkulalla olleen vanhan paikan sijasta. Nykyisestä Kamárista on löydetty Oiaan yhdistettyjä jäänteitä. Osa niistä on nykyisin meren pohjassa. Vielä 1800-luvulla paikalla sanotaan olleen näkyvissä jäänteitä taloista sekä roomalaisaikaisesta temppelistä.

*[[Barrington Atlas of the Greek and Roman World]]* -kartastossa antiikin Oia on kuitenkin sijoitettu nimen perusteella saaren luoteiskärkeen nykyisen Oían kylän paikalle.

## Lähteet
Therasia (kaupunki)

**Therasia** () oli antiikin aikainen kaupunki samannimisellä saarella (nyk. Thirasía) Kykladeilla Kreikassa. Se sijoitetaan saaren pohjoisosaan lähelle nykyistä Agía Eirínin kylää.

Therasian katsotaan sijainneen kukkulalla, joka on nykyisen Rívan sataman eteläpuolella noin kolme kilometriä pohjoiseen saaren pääkylästä Manoláksesta. Paikalla on jäänteitä pengerryksestä ja muureista. Kaupungin katsotaan olleen poliittisesti joko itsehallinnollinen Theran poliksen alaisuudessa tai kokonaan osa Theraa. Therasian kaupungin mainitsee Klaudios Ptolemaios.

Saaren eteläosasta on tehty löytöjä antiikin aikaa paljon varhaisemmalta kykladiselta kaudelta.

## Lähteet
Laplink

**Laplink** (kirjoitusasuja LapLink, Lap-Link) oli Traveling Softwaren (myöhemmin Laplink Software, Inc.) alun perin vuonna 1983 julkaisema ohjelmisto, jota käytettiin tiedostojen synkronointiin, kopioimiseen tai siirtämiseen kahden PC- tai Mac-tietokoneen välillä ennen paikallisverkkojen aikakautta käyttämällä rinnakkaisporttia ja ns. LapLink-kaapelia tai sarjaporttia ja nollamodeemikaapelia, modeemia, infrapunaa, IPX-verkkoa tai myöhemmin USB:tä ja USB adhoc -verkkokaapelia. Myöhemmissä versioissa on myös etäkäyttömahdollisuus.

Laplink Softwaren myöhempi tuote on nimeltään PCmover.

## Laplink-kaapeli

Laplink osasi hyödyntää erityistä kaapelia, jolla kaksi PC-tietokonetta voi yhdistää rinnakkaisliitäntää käyttäen. Rinnakkaisliitännässä on 25 johdinta ja 8 datajohdinta rinnakkain, joten tiedonsiirto sillä on huomattavasti nopeampaa kuin sarjaliitännällä, jossa datajohtimia on yksi.

MS-DOS 6.0 ja PC DOS 5.02 sisälsivät INTERSVR.EXE ja INTERLNK.EXE-ohjelmat, joilla samaa kaapelia voi käyttää tiedonsiirtoon. DR-DOS sisälsi filelink.exe-ohjelman.

Linux- ja FreeBSD-järjestelmissä on PLIP-protokolla (Parallel Line Internet Protocol) kaapelin käyttöön koneiden yhdistämiseksi.

## Lähteet
Brent Ashton

**Brent Ashton** (s. 18. toukokuuta 1960 Saskatoon) on kanadalainen uransa lopettanut jääkiekkoilija. Vuonna 1979 Ashton liittyi Vancouver Canuckseihin ja pelasi seurassa kaksi kautta. Vuosien 1979–1993 välillä hän kuului useaan eri NHL-seuraan. Uransa aikana Ashton pelasi 998 NHL-pelissä ja teki 284 maalia ja 629 pistettä. Vuonna 2001 Ashton otettiin osaksi Saskatoon Sports Hall of Famea.

## Lähteet
Jarmo Vakkuri

**Jarmo Vakkuri** (s. 1970) on suomalainen hallintotieteilijä, joka toimii kunnallistalouden professorina Tampereen yliopistossa. Hän väitteli hallintotieteiden tohtoriksi Tampereen yliopistossa vuonna 1998.

## Julkaisut

* Jarmo Vakkuri: *Tehokkuuden rajoilla: Data envelopment analysis -menetelmä tulosmittauksessa, esimerkkikohteena yliopistojen ainelaitokset* (väitöskirja). Tampereen yliopisto 1998.
* Matti Mälkiä ja Jarmo Vakkuri (toim.): *Strateginen johtaminen yliopistoissa: ajattelutavat, mahdollisuudet ja haasteet*. Tampereen yliopisto 1998.
* Arvo Myllymäki ja Jarmo Vakkuri (toim.): *Tulos, normi, tilivelvollisuus: näkökulmia tilintarkastukseen ja arviointiin*. Tampere University Press 2001. Saatavilla internetissä
* Juha-Pekka Martikainen, Pentti Meklin, Lasse Oulasvirta ja Jarmo Vakkuri: *Kunnallisen tilintarkastuksen ulkoistaminen*. Tampere University Press 2002.
* Tuija Rajala, Lotta-Maria Sinervo ja Jarmo Vakkuri (toim.): *Talouden perusteista julkisjohtamisen käytäntöihin: Kunnallistalouden emeritusprofessori Pentti Meklinin juhlakirja*. Tampereen yliopisto 2009.
* Jarmo Vakkuri (toim.): *Paras mahdollinen julkishallinto? Tehokkuuden monet tulkinnat*. Gaudeamus 2009.
* Jarmo Vakkuri, Lasse Oulasvirta, Jani Wacker ja Riikka Kivimäki (toim.): *Tarkastus ja arviointi julkisen ja yksityisen rajapinnassa*. Tampere University Press 2011. Saatavilla internetissä
* Lotta-Maria Sinervo ja Jarmo Vakkuri (toim.): *Inhimillinen kuntatalous: Kunnallistalouden emeritaprofessori Tuija Rajalan juhlakirja*. Tampereen yliopisto 2012.
* Pentti Virtanen ja Jarmo Vakkuri: *Julkisen toiminnan tuloksellisuusarviointi*. Tietosanoma 2016.
* Jan-Erik Johanson ja Jarmo Vakkuri: *Governing Hybrid Organisations: Exploring Diversity of Institutional Life*. Routledge 2017.
* Jarmo Vakkuri ja Jan-Erik Johanson (toim.): *Hybrid Governance, Organisations and Society: Value Creation Perspectives*. Routledge 2021.

## Lähteet

## Aiheesta muualla

* Tampereen yliopiston tutkimusportaali
* ResearchGate
* Google Scholar
K. J. Jokisalo

**Kalle Jalmari (Karl Hjalmar) Jokisalo** (synt. **Johansson**, 7. marraskuuta 1878 Tampere – 28. huhtikuuta 1939 Tampere) oli suomalainen toimittaja ja toimitusjohtaja.

## Elämä
K. J. Jokisalo iittyi Tampereen työväenyhdistykseen 1890-luvun lopussa. Hän työskenteli muun muassa Tampereen työväentalon vahtimestarina ja oli suurlakon aikana Tampereen suurlakkokomitean jäsen. Vuosina 1906-1929 Jokisalo toimi *[[Kansan Lehti|Kansan Lehteä]]* julkaisseen Tampereen Työväen Sanomalehti Oy:n toimitusjohtajana. Sisällissodan aikana hän oli punaisten haltuunsa ottaman Suomen Pankin Tampereen konttorin komissaarina. Jokisalo vangittiin Tampereen taistelun yhteydessä ja elokuussa 1918 hän sai neljän vuoden kuritushuonetuomion valtiopetoksesta.

Myöhemmin 1920-1930-luvuilla Jokisalo toimi *[[Suomen Sosialidemokraatti|Suomen Sosialidemokraatin]]* Tampereen kirjeenvaihtajana ja kuului myös *[[Työväen Näyttämötaide]]* -lehden toimituskuntaan. Jokisalo kuului Tampereen Työväen Teatterin ja Työväen Näyttämöiden Liiton perustajiin. Hän oli myös TNL:n puheenjohtaja 1930-1935. Lisäksi Jokisalo kuului Tampereen työväenyhdistyksen ja Osuusliike Voiman hallituksiin. Jokisalo oli Tampereen kaupunginvaltuuston jäsen jo ennen yleistä äänioikeutta ja jälleen vuodesta 1931 alkaen. Hän oli myös useita vuosia kaupunginhallituksen jäsen.  

## Perhe
K. J. Jokisalon puoliso oli kansanedustaja Olga Jokisalo, jonka kanssa hän solmi siviiliavioliiton vuonna 1907. Pariskunnalla oli kolme lasta.

## Lähteet
Haarautuvan rakkauden talo (kirja)

**Haarautuvan rakkauden talo** on Petri Karran vuonna 2008 julkaistu romaani. Se kertoo eronneesta pariskunnasta, joka jää asumaan yhteiseen kotiinsa siksi aikaa, kunnes he saavat talon myytyä. Yhteiselon aikana he kuitenkin päätyvät keskustelemaan suhteestaan ja paljastamaan toisilleen vihan ja mustasukkaisuuden tunteensa.

 Romaanin elokuvaoikeudet myytiin jo käsikirjoitusvaiheessa syksyllä 2007, ja vuonna 2009 ilmestyi Mika Kaurismäen teoksen pohjalta ohjaama elokuva. Kaurismäki kehui romaanin dialogia ja henkilöhahmoja ja oli sitä mieltä, että ne istuivat hyvin aikaansa.

## Lähteet
Arto Haveri

**Arto Haveri** (s. 1963) on suomalainen hallintotieteilijä, joka on toiminut kunnallispolitiikan professorina Tampereen yliopistossa vuodesta 2002 lähtien. Hän väitteli hallintotieteiden tohtoriksi Tampereen yliopistossa vuonna 1994.

Valtiovarainministeriö nimitti Haverin kuntapolitiikan kokonaisuuden toimenpidevaihtoehtoja valmistelevaan työryhmään vuonna 2020. Kun sosiaali- ja terveyspalvelujen järjestäminen siirrettiin kunnilta uusille hyvinvointialueille vuoden 2023 alussa, Haveri ehdotti julkisesti kunnanvaltuustojen koon pienentämistä.

Vuoden 2022 aluevaaleissa Haveri oli Kansallisen Kokoomuksen ehdokkaana Pirkanmaan hyvinvointialueella. Hän sai 316 ääntä eikä tullut valituksi.

## Julkaisut

* Arto Haveri: *On adaptive and strategic behaviour of local level communities* (väitöskirja). Tampereen yliopisto 1994.
* Arto Haveri, Elina Laamanen ja Kaija Majoinen: *Kuntarakenne muutoksessa? Tutkimus kuntajaon muutostarpeista tulevaisuudessa*. Suomen Kuntaliitto 2003. Saatavilla internetissä
* Ari-Veikko Anttiroiko, Arto Haveri, Veli Karhu, Aimo Ryynänen ja Pentti Siitonen (toim.): *Kuntien toiminta, johtaminen ja hallintasuhteet*. Tampere University Press 2003.
* Pentti Meklin, Tuija Rajala, Lotta-Maria Kärki, Arto Haveri, Aimo Ryynänen ja Sari Saastamoinen (toim.): *Kuntarakenteita etsimässä: Puheenvuoroja kunta- ja palvelurakenteiden uudistustarpeista ja -mahdollisuuksista*. Tampere University Press 2006.
* Arto Haveri ja Teele Pehk: *Verkostokunta johtamisen ja demokratian haasteena*. Tampere University Press 2008.
* Arto Haveri, Kaija Majoinen ja Anni Jäntti (toim.): *Haastava kuntajohtaminen*. Suomen Kuntaliitto 2009.
* Arto Haveri, Jari Stenvall ja Kaija Majoinen (toim.): *Kunnallisen itsehallinnon peruskivet*. Suomen Kuntaliitto 2011. Saatavilla internetissä
* Anneli Antto, Arto Haveri, Juhani Lehto ja Hannele Palukka (toim.): *Julkisen ja yksityisen rajalla: Julkisen palvelun muutos*. Tampere University Press 2012. Saatavilla internetissä
* Jari Stenvall, Arto Haveri, Jenni Airaksinen, Elias Pekkola, Inga Nyholm, Klaus af Ursin ja Seppo Tiihonen: *Julkinen hallinto Suomessa*. Tietosanoma 2016.
* Inga Nyholm, Arto Haveri, Kaija Majoinen ja Marianne Pekola-Sjöblom (toim.): *Tulevaisuuden kunta*. Suomen Kuntaliitto 2017. Saatavilla internetissä
* Anni Jäntti, Arto Haveri ja Pasi-Heikki Rannisto (toim.): *Tehokasta ja demokraattista kaupunkihallintaa? Helsingin johtamisjärjestelmän uudistuksen akateeminen kokonaisarviointitutkimus*. Helsingin kaupunki 2021. Saatavilla internetissä
* Arto Haveri: *Pormestari haastaa kunnanjohtajan: Onko johtamismallilla väliä?*. Kunnallisalan kehittämissäätiö 2022. Saatavilla internetissä

## Lähteet

## Aiheesta muualla

* Tampereen yliopiston tutkimusportaali
* ResearchGate
Barcode of Life Data System

**Barcode of Life Data System** eli **BOLD** on vuonna 2005 julkaistu verkkoalusta, jonka avulla käyttäjät voivat tallentaa, etsiä ja analysoida DNA-viivakoodeja. Tietokanta kehitettiin alun perin yhden DNA-viivakoodausta harjoittaneen laitoksen työalustaksi, mutta se on sittemmin laajentunut julkiseksi projektiksi. Vuonna 2015 tietokannalla oli 16&nbsp;000 käyttäjää 193 eri maassa ja yli 4,6 miljoonaa DNA-viivakoodia. Vuonna 2017 tietokantaan oli tallennettu yli 500&nbsp;000 lajin viivakoodit.

## Lähteet
Saimin

**Saimin** () on ruokalaji, jota syödään erityisesti Havaijilla ja Yhdysvaltain aasialaistaustaisissa yhteisöissä. Ruokalaji muistuttaa japanissa tarjottavaa ramenia. Saimin koostuu kirkkaasta liemestä, vehnänuudeleista sekä päällisistä, joita voivat olla mm. kevätsipulia, grillattua possua tai kamabokoa. Myös Spam-säilyke on yleistä Havaijilla.

Ruokalajin historia on epäselvä, mutta se sai alkunsa Havaijille muuttaneiden aasialaisten keskuudessa: japanilaisten mielestä ruokalaji oli alkujaan kiinalainen ja kiinalaisten mielestä se oli alkujaan japanilainen. Saimin syödään tyypillisesti lämpimänä, minkä jälkeen kuppiin jäänyt liemi juodaan. Useat ruokakaupat Havaijilla myyvät saiminia valmisruokana. Saiminia voi syödä osana mitä tahansa ateriaa joko lusikalla tai syömäpuikoilla. Saiminilla on myös lohturuoan maine Havaijilla.

Vuoteen 2022 asti saiminia sai havaijilaisista McDonald'sin ravintoloista. Syynä saiminin poisvetoon valikoimasta oli se, että Okahara Saimin, joka toimitti raaka-aineet McDonald'sille, lopetti toimintansa.

## Lähteet
Microsoft BackOffice Server

**Microsoft BackOffice Server** oli Microsoftin ohjelmistopaketti, joka sisälsi Windows NT:n palvelinversion ja muita Microsoftin palvelintuotteita, jotka toimivat NT-palvelimella. Sitä markkinoitiin 1990-luvulla ja 2000-luvun alussa pienyritysten ja haarakonttorien käyttöön.
Pienyritysversiosta tuli vuonna 2000 erillinen versio  Windows Small Business Server, nykyisin nimellä Windows Server Essentials. BackOffice Server -tuote lakkautettiin syksyllä 2001.

Ohjelmistot, jotka sisältyivät BackOffice Server -pakettiin olivat Windows NT:n palvelinversion (eri versioita 3.5, 3.51, 4.0, Windows 2000 Server) lisäksi Microsoft SQL Server, Microsoft SNA Server, Microsoft Systems Management Server (SMS), Microsoft Mail Server tai Microsoft Exchange Server (vuodesta 1996), Microsoft Proxy Server tai Microsoft Internet Security and Acceleration (ISA) Server ja Internet Information Services (IIS). ”Pienyritys” -versiot eivät sisältäneet SNA-palvelinta eikä SMS:ää.
Kvanttikoneoppiminen

**Kvanttikoneoppiminen**  () on tutkimusala, joka yhdistää kvanttilaskennan ja koneoppimisen menetelmät. Sen tavoitteena on hyödyntää kvanttitietokoneiden erityispiirteitä, kuten superpositiota ja lomittumista, koneoppimisalgoritmien tehostamiseen ja uusien oppimismenetelmien kehittämiseen.

Yleisimmin kvanttikoneoppimisella tarkoitetaan *kvanttitehostettua koneoppimista*, jossa kvanttialgoritmeja käytetään klassisen datan analysointiin. Tavoitteena on parantaa laskentanopeutta ja resurssien käyttöä verrattuna perinteisiin menetelmiin. Tässä käytetään usein hybridimalleja, joissa klassinen prosessointi yhdistyy kvanttiprosessointiin siten, että laskennallisesti vaativat osatehtävät siirretään kvanttitietokoneelle. Nämä ohjelmat voivat olla luonteeltaan monimutkaisempia ja toteutua nopeammin kvanttitietokoneella.

Kvanttikoneoppiminen voidaan luokitella neljään päätyyppiin sen mukaan, millaista laskentaa ja dataa käytetään:
* *CC (Classical–Classical)*: perinteinen koneoppiminen klassisella datalla
* *CQ (Classical–Quantum)*: klassinen koneoppiminen kvanttidatalla
* *QC (Quantum–Classical*): kvanttialgoritmit klassisen datan analysointiin
* *QQ (Quantum–Quantum)*: kvanttialgoritmit kvanttidatan analysointiin.

Lisäksi kvanttialgoritmeja voidaan käyttää kvanttitilojen analysointiin klassisen datan sijasta.

Termiä *kvanttikoneoppiminen* käytetään myös viittaamaan tilanteisiin, joissa klassisia koneoppimismenetelmiä sovelletaan kvanttikokeista kerättyyn dataan. Esimerkiksi faasimuutosten tunnistaminen tai uusien kvanttikokeiden suunnittelu voidaan toteuttaa koneoppimisen avulla. 

Kvanttikoneoppiminen on myös teoreettinen tutkimusala, jossa selvitetään rakenteellisia ja matemaattisia yhtäläisyyksiä oppimisjärjestelmien, kuten neuroverkkojen, ja kvanttifysiikan välillä. Kvanttifysiikan menetelmiä voidaan soveltaa klassiseen syväoppimiseen ja päinvastoin. Tähän liittyy myös *kvanttioppimisteoria*, joka tutkii koneoppimisen periaatteita kvantti-informaation näkökulmasta. Tutkijoiden mielenkiinto kohdistuu abstraktimpiin käsityksiin oppimisteorian suhteesta kvantti-informaatioon.

## Lähteet

## Kirjallisuutta
### Oppikirjoja
* 
* 
* 
* 
* 
* 
* 
* 
* 
* 
* 
* 
* 
*
DNA-viivakoodaus

**DNA-viivakoodaus** on geeniteknologian menetelmä, jossa lajin perimästä etsitään emäsjono eli pätkä DNA:ta, joka on kyseiselle lajille mahdollisimman ainutlaatuinen ja vaihtelee mahdollisimman vähän lajin eri yksilöiden välillä. Näin löytynyt DNA-viivakoodi toimii tuntomerkkinä, joka helpottaa lajin tunnistamista. Idea esitettiin ensimmäisen kerran vuonna 2003 ja se on verrattavissa kaupan tuotteissa oleviin viivakoodeihin, jotka ovat yhtä lailla ainutlaatuisia eri tuotteiden välillä. DNA-viivakoodauksesta on apua etenkin sellaisten lajien erottamisessa toisistaan, jotka eivät eroa ulkonäöltään.

Eläimillä DNA-viivakoodiksi sopii yleensä hyvin mitokondriaalisessa DNA:ssa sijaitseva osa sytokromi-oksidaasi-1-geenistä (COI), kasveilla viherhiukkasessa sijaitsevien maturaasi-K:n (matK) ja rubiscon (rbcL) yhdistelmä ja sienillä tuman DNA:ssa sijaitseva tilke-DNA-alue.

## Katso myös

* Barcode of Life Data System

## Lähteet

## Aiheesta muualla

*
Jari Saaranen

**Jari Saaranen** (s. 30. tammikuuta 1967 Haapajärvi) on suomalainen entinen pesäpalloilija ja nykyinen tuomari. Koko uransa Superpesiksessä Saaranen edusti Haapajärven Pesä-Kiiloja. Han pelasi ulkokentällä kakkoskopparina. Saaranen pelasi 77 Superpesiksen runkosarjan ottelua. Näissä otteluissa hän löi viisi kunnaria ja 24 tavallista juoksua, toi 61 juoksua ja keräsi 365 kärkilyöntipistettä. Saaranen pelasi 50 Superpesiksen alemman loppusarjan ottelua. Näissä otteluissa hän löi kuusi kunnaria ja 13 tavallista juoksua, toi 49 juoksua ja keräsi 226 kärkilyöntipistettä. Pelaajauransa jälkeen hän on toiminut pelituomarina miesten Superpesiksessä.

Saaranen tuomitsee kesällä 2023 miesten Itä-Länsi-ottelun.

## Lähteet
Lautaslounas

**Lautaslouas** (, ) on pääsääntöisesti Havaijilla syötävä ateria, joka nimensä mukaisesti on yleensä lounas. Ruokalaji koostuu yleensä riisistä, vihanneksista ja jostakin lihasta. Vihannekset korvataan toisinaan myös makaronisalaatilla. Nimitys ”lautaslounas” siihen, että kaikki ainekset ladotaan samalle lautaselle. Jos pääruokia on kaksi (esimerkiksi liha ja kala), käytetään lautaslounaasta usein nimitystä ”sekalautanen” ().

Lautaslounas sai alkunsa 1800-luvulla, kun amerikkalaisten omistamille plantaaseille tulleet vierastyöläiset halusivat jotain muuta syötävää kuin amerikkalaisten tarjoamia voileipiä. Aluksi lautaslounas koostui yksinomaan edellispäivän tähteistä, ja se muistuttaa jonkin verran japanilaista bentōta. 

Suurin osa Havaijilta lähtöisin olevista pikaruokaketjuista (kuten L&L, Zippy’s ja Highway Inn) myy lautaslounaita mukaan otettavana ruokana.

## Galleria

Tiedosto:Shrimp plate lunch.jpg|Katkarapuversio lautaslounaasta
Tiedosto:L&L Hawaiian BBQ beef curry meal.JPG|L&L:n lautaslounas BBQ-tyylisellä naudanlihalla
Tiedosto:Curry and naporitan at pancho, kichijoji (38299062796).jpg|Lautaslounas nuudeleilla


## Lähteet
Molotšansk

**Molotšansk** (; vuoteen 1915 saakka ja vuosina 1941–1943 *Halbštadt* ) on pikkukaupunki Ukrainan eteläosan Zaporižžjan alueella. Molotšansk sijaitsee Asovanmereen laskevan Molotšnajoen vasemmalla rannalla Polohyn piirissä, maanteitse 12 kilometriä Tokmakin kaupungista lounaaseen ja 98 kilometriä aluekeskus Zaporižžjan keskustasta eteläkaakkoon. Kaupungissa on rautatieasema; kaupunki sijaitsee itäisen Ukrainan eteläosien poikki kulkevan, lounaassa Melitopoliin ja edelleen Krimille johtavan rautatieyhteyden varrella.

Maasto on loivasti kumpuilevaa, korkeus merenpinnasta noin 45 metriä. Tammikuun keskilämpötila on −4,5 °C, heinäkuun +22,5 °C. Vuotuinen sademäärä on 425 mm. 

Ukrainan tilastokeskus arvioi kaupungin väkiluvuksi 6&nbsp;099 (1.1.2022); vuoden 2001 väestönlaskennassa asukkaita oli 7&nbsp;964. Molotšansk tuli osaksi Polohyn piiriä (163&nbsp;641 as., 2022) Ukrainan heinäkuun 2020 aluehallinnollisessa uudistuksessa. Tätä ennen kaupunki oli Tokmakin piirin osa. 

Kaupungin alueelta on löydetty esihistoriallisia asutuksen jälkiä useilta aikakausilta. Nykyisen kaupungin pohjana on vuonna 1803 perustettu saksalainen mennoniittien asutus. Rautatie valmistui vuonna 1913. Vuosina 1924–1939 se oli piirikeskus. Kaupungin aseman asutus sai vuonna 1938.

Osana 24. helmikuuta 2022 aloittamaansa hyökkäyssotaa Venäjä miehitti kaupungin keväällä 2022. Maaliskuussa 2023 raportoitiin Ukrainan asevoimien tehneen iskuja useisiin miehittäjän valtaamiin Zaporižžjan alueen asutuskeskuksiin, myös Molotšanskin seudulle. Huhtikuussa 2023 kaupungin ja sen lähikylien asukkaita kehotettiin evakuoitumaan - ukrainalaisten mukaan pois miehitysalueilta ja venäläismiehittäjän mukaan (miehitysalueille) Melitopoliin tai Krimille. Miehittäjät ovat rajoittaneet muiden ukrainalaisten kuin paikkakuntien pysyvien asukkaiden liikkumista ja samalla miinoittaneet asutusten lähiseutuja. Miehittäjät ovat myös tehostaneet ukrainalaismielisten asukkaiden eristämistä "suodattamalla".


Molochans'k Nimets'ka Shkola 03 Shevchenka (YDS 8689).JPG|Koulurakennus Molotšanskissa (2014).

## Lähteet

## Aiheesta muualla
Tesseract (ohjelmisto)

**Tesseract** on tekstintunnistusohjelmisto eri käyttöjärjestelmille. Se on ilmainen ohjelmisto, joka on julkaistu vapaan Apache-lisenssin alaisena.

Ohjelmistoa kehitti alun perin Hewlett-Packardin tutkimuslaboratorio Bristolissa Isossa-Britanniassa ja Greeleyssa Coloradossa USA:ssa vuosien 1985&ndash;1994 välillä. Vuonna 1996 ohjelmisto siirrettiin Windowsille ja C++-kielelle 1998. Vuonna 2005 HP julkaisi Tesseractin avoimena lähdekoodina. Vuodesta 2006 marraskuuhun 2018 sitä kehitti Google.

Tesseract on perustaltaan komentoriviohjelma. Sille on graafisia käyttöliittymiä, esimerkiksi gImageReader  Windowsille, OCRFeeder  Linuxille ja PDF OCR X macOS:lle.

## Lähteet
Halle Bailey

**Halle Lynn Bailey** (s. 27. maaliskuuta 2000 Atlanta, Georgia) on yhdysvaltalainen laulaja-lauluntekijä ja näyttelijä. Hän on rhythm and blues -duon Chloe x Halle toinen jäsen isosiskonsa Chloe Baileyn ohella. Hän on julkaissut duon jäsenenä kaksi studioalbumia: *The Kids Are Alright* (2018) ja *Ungodly Hour* (2020). Hänellä on lisäksi päärooli musikaalielokuvassa *[[Pieni merenneito (vuoden 2023 elokuva)|Pieni merenneito]]* (2023).

## Filmografia

### Elokuvat

### Televisiosarjat

## Palkinnot ja ehdokkuudet

### [[Grammy]]-palkinnot

## Lähteet

## Aiheesta muualla

*
Montfort

**Montfort** oli kuuluisa ranskalainen suku 1100- ja 1300-luvuilla, jonka jäsenet antoivat merkittävän panoksen sekä Ranskan että Englannin historiassa. Suvun jäsenistä ovat merkittäviä mm:

*Simon IV de Montfort (1160–1218), Leicesterin viides jaarli, ranskalainen aatelinen, joka otti osaa neljänteen ristiretkeen ja ristiretkeen kerettiläisiä vastaan
*Simon V de Montfort (1208–1265), Leicesterin kuudes jaarli

## Lähteet

## Aiheesta muualla
* 1911 Encyclopædia Britannica/Montfort
* Montfort Family. French lords *Britannica.com*
Statistisk sentralbyrå

**Statistisk sentralbyrå** (lyh. **SSB**) on Norjan valtion tilastokeskus, joka toimii hallinnollisesti valtiovarainministeriön alaisuudessa. Sen toimipaikat sijaitsevat Oslossa ja Kongsvingerissä, ja sillä oli vuonna 2020 yhteensä 832 työntekijää. Statistisk sentralbyrå tuottaa tilastotietoa noin 300 eri kategoriassa. Virasto perustettiin vuonna 1876, ja sitä on vuodesta 2018 johtanut Geir Axelsen.

Energy balance for Norway 2014.jpg|SSB:n tuottama kuvallinen esitys Norjan energiantuotannosta ja -kulutuksesta vuonna 2014.

## Johtajat

* 1876–1913: Anders Nicolai Kiær
* 1913–1920: Nicolai Rygg
* 1920–1945: Gunnar Jahn
* 1946–1948: Arne Skaug
* 1949–1980: Petter Jakob Bjerve
* 1980–1991: Arne Øien
* 1991–2004: Svein Longva
* 2005–2010: Øystein Olsen
* 2011–2015: Hans Henrik Scheel
* 2015–2017: Christine B. Meyer
* 2017–2018: Birger Vikøren (vt.)
* 2018–: Geir Axelsen

## Lähteet

## Aiheesta muualla
Pentti Näreaho

**Pentti Olavi Näreaho**  (s. 5. elokuuta 1939 Muurame) on suomalainen metsätalousinsinööri ja järjestöjohtaja, joka on saanut metsäneuvoksen arvonimen.

## Henkilöhistoria
Näreahon vanhemmat olivat Heikki Näreaho ja emäntä Helpi (Helvi) Ohranen. Hän avioitui ensin 1964 Tuulikki Väänäsen kanssa ja sitten Katri Pakarisen kanssa. Näreaho valmistui metsäteknikoksi Tuomarniemen metsäkoulusta 1963 ja metsätalousinsinööriksi 1988. Hän oli Oy Kaukas Ab:n työnjohtaja Ilomantsissa 1964–1965 ja sitten piirijohtaja 1965–1967 ja tarkastaja 1967–1975. Metsäalan Teknisten Liiton toiminnanjohtaja Näreaho oli 1975–1979 ja Metsäalan Toimihenkilöliitto – METO:n puheenjohtaja 1980–1999. Näreaholla oli työuransa aikana myös lukuisia kotimaisia ja kansainvälisiä asiantuntija- ja luottamustehtäviä. Metsäneuvoksen arvonimen hän sai 1997.

## Julkaisuja
* * Teknikoista insinööreiksi: teollisuusteknikoiden nimikevaikeuksista vv. 1930–1943*, 1976. Julkaisussa *Metsämies: Suomen metsänhoitoammattimiesyhdistyksen aikakauskirja*, (1976):7-8, s. 6-7
* * Työvoiman tarve yliarvioitiin 1970-luvulla*, 1987. Julkaisussa *Metsä ja puu: metsätaloudellinen aikakauslehti*, 1987:6, s. 25
* * Suomalainen metsäammattikunta eurokoulutuksen tarpeessa*, 1994. Julkaisussa *Metsämies: Suomen metsänhoitoammattimiesyhdistyksen aikakauskirja*, 1994:3, s. 23-24  
* *Metsästäjä hyvinvointivaltiossa*, 2004.

## Lähteet
Chaahat

**Chaahat** (suom. ”Halu”) on vuonna 1996 ensi-iltansa saanut intialainen hindinkielinen romanttinen draamaelokuva, jonka on ohjannut Mahesh Bhatt. Keskeisiä rooleja näyttelevät Shah Rukh Khan, Pooja Bhatt, Naseeruddin Shah, Anupam Kher ja Ramya Krishnan. Khanin elokuvayhtiö Red Chillies Entertainment osti elokuvan oikeudet Bhattilta vuonna 2013.

## Juoni
Roop ja hänen isänsä tulevat kaupunkiin sairaalahoitoon ja Reshma rakastuu Roopiin. Roop rakastaa Poojaa, mutta kun Reshma uhkaa tappaa itsensä, Reshman veli Ajay tekee kaikkensa antaakseen sisarelleen haluamansa.

## Näyttelijät

## Soundtrack

## Lähteet

## Aiheesta muualla
* 
*
Botswanan evankelisluterilainen kirkko

**Botswanan evankelisluterilainen kirkko** () on luterilainen kirkkokunta Botswanassa. Sillä on 26 023 jäsentä. Se on Luterilaisen maailmanliiton jäsen.

## Lähteet
Singaporen luterilainen kirkko

**Singaporen luterilainen kirkko** () on luterilainen kirkkokunta Singaporessa. Sillä on 2&nbsp;847 jäsentä. Se on Luterilaisen maailmanliiton jäsen.

## Lähteet

## Aiheesta muualla
*Singaporen luterilaisen kirkon kotisivut.
Biberachin piirikunta

**Biberachin piirikunta** () on piirikunta Saksassa Baden-Württembergin osavaltiossa Tübingenin hallintopiirissä. Sen pinta-ala on 1&nbsp;410 neliökilometriä, ja siihen kuuluu 45 kuntaa. Kesäkuun 2022 lopussa piirikunnassa oli 205&nbsp;216 asukasta. Piirikunnan keskus on Biberach an der Riß, joka on myös piirikunnan suurin kaupunki.

## Kunnat ja kaupungit

Biberachin piirikunnassa on 45 kuntaa, joista 6 on kaupunkeja. Suluissa kuntien asukasluvut 30. kesäkuuta 2022.

## Lähteet

## Aiheesta muualla

*Piirikunnan verkkosivut
Magnesiumperoksidi

**Magnesiumperoksidi** (MgO2) on magnesium- ja peroksidi-ionien muodostama epäorgaaninen ioniyhdiste. Yhdistettä käytetään hapettimena ja antiseptisenä aineena.

## Ominaisuudet ja valmistus
Huoneenlämpötilassa magnesiumperoksidi on valkoista kiteistä ainetta. Yhdisteen alkeiskoppi on kuutiollinen. Aine ei liukene veteen, mutta reagoi hitaasti veden ja kiivaammin happojen kanssa muodostaen vetyperoksidia. Kuumennettaessa magnesiumperoksidi hajoaa magnesiumoksidiksi ja hapeksi. Magnesiumperoksidi on vahva hapetin.

Magnesiumperoksidia valmistetaan magnesiumoksidin (MgO) tai -hydroksidin (Mg(OH)2) ja vetyperoksidin reaktiolla ja tuote kiteytetään. Tuotteen joukossa on usein magnesiumoksidia tai -hydroksidia.
:MgO + H2O2 → MgO2 + H2O

## Käyttö
Magnesiumperoksidia voidaan käyttää antiseptisenä aineena ja vatsan liikahappoisuuden vähentämiseen. Hapettimena sitä käytetään esimerkiksi nahkojen karvanpoistossa ja valkaisevissa hammastahnoissa. Yhdistettä voidaan käyttää orgaanisilla aineilla saastuneen maaperän puhdistamiseen, jätevesien puhdistukseen ja rehevöityneiden vähähappisten vesistöjen kunnostamiseen.

## Lähteet

## Aiheesta muualla
Kamerunin luterilainen veljeskuntakirkko

**Kamerunin evankelis-luterilainen kirkko** () on luterilainen kirkkokunta Kamerunissa. Sillä on 157 276 jäsentä. Se on Luterilaisen maailmanliiton jäsen.

## Lähteet
Sari Paukkunen

**Sari Paukkunen**  (s. 1982 tai 1983) on juvalainen kuntovalmentaja ja maailman vahvin nainen omassa painoluokassaan. Hän on voimailun kolminkertainen MM-kultamitalisti ja hän on voittanut Euroopan mestaruuden 65kg-painoluokassa. Suomenmestaruuksia hänellä on 6 65kg-painoluokassa. Hän on myös ollut neljä kertaa mukana painoluokattomassa Suomen vahvin nainen -kisassa. Siellä paras sijoitus on 5. Kilpailun voittajan paino oli tuolloin 135kg ja Paukkusen 64kg. Voimailun historian ensimmäisissä vahvin joukkue -kisoissa hän oli Suomen joukkueen kanssa hopealla Walesissa syksyllä 2022. Vuonna 2022 Paukkunen palkittiin Juvan Vuoden urheilijana.

Paukkunen kilpailee Suomen Voimalajiliiton alaisessa vahvin-lajissa, jossa kilpailijoiden paremmuusjärjestys testataan eri lajeilla. Kilpailuissa voi olla jopa kahdeksan eri lajia, esimerkiksi rekan veto, tukkipunnerrus, maastaveto, farmikävely, säkkien lastaus, Conan-pyörä, renkaan pyöritys ja atlaskivet. Liitto, jossa Sari kilpailee kuuluu antidoping-säännöstön alaisuuteen ja kilpailijoita testataan säännöllisesti.

Paukkusen harrastevalikoima on monipuolinen ja siihen kuuluu mm. juoksu ja multisport-lajit.

## Seuraavia kisoja
* 1.7.2023 Saimaa Challenge ja 29.7. Hämeenlinnan puolimaraton.     

* Pure Pull SM 2024
* Vahvin SM 2024
* 2024 Tukki SM 2024

## Voimassa olevat Suomen ennätykset
* Maastanosto 2021 170kg
* Akseli max 2020 72.5kg
* Tukin nosto 2019 76kg

## Lähteet
Stennesin kapina

**Stennesin kapina** oli Saksassa toimineen puolisotilaallisen Sturmabteilungin eli (SA:n) Berliinin osaston kapina omaa NSDAP-puoluettaan vastaan. Kapinaa johti Berliinin osaston komentaja Walther Stennes.

## Tausta
Vuoden 1930 valtiopäivävaalien alla SA:n ja puoluejohdon välillä oli riitaa. SA vaati, että johtaville SA-jäsenille taataan lupaavat paikat vaalilistoilla, mutta puoluejohtaja Adolf Hitler ei suostunut siihen. Tällöin Berliinin SA ryhtyi lakkoon: Walther Stennes ei tuonut 30. elokuuta 1930 joukkoaan suojaamaan Joseph Goebbelsin vaalikampanjatapahtumaa Berliinin Sportpalastissa. Päivää myöhemmin hänen SA-miehensä miehittivät natsipuolueen piiritoimiston ja sen sanomalehden toimituksen. Hitler tuli kiireesti Münchenistä Berliiniin ja palautti rauhan. 

Stennes halusi, että puolue kaappaisi vallan Saksassa vallankumouksella. Tämä suunnitelma vaaransi Hitlerin mielestä NSDAP:n olemassaolon, koska viranomaiset saattaisivat kieltää puolueen vallankumouksellisena liikkeenä.

## Tapahtumat
Stennes aloitti uuden kapinan 1. huhtikuuta 1931, kun hänen SA-joukkonsa miehitti väkivaltaisesti NSDAP:n Berliinin toimitilan (Gauleitungin) Hedemannstrassella. Kapinalliset ottivat rakennuksen haltuunsa muutamaksi päiväksi. Stennes ei kuitenkaan onnistunut houkuttelemaan kapinaan suurempia osia SA:sta. Berliinin poliisi lopetti miehityksen. Jälkiselvittelyissä Stennes ja noin 500 SA-miestä erotettiin NSDAP:sta. SA:n johtaja Ernst Röhm lakkautti kapinaan osallistuneet viisi Pohjois-Saksan SA-osastoa. 

## Arviointia
Joidenkin todisteiden mukaan Stennes sai palkkion kapinastaan keskustapoliitikko, kansleri Heinrich Brüningilta. Maksajan tavoitteena oli kylvää hajaannusta natsipuolueeseen.

## Lähteet
Montenegron parlamenttivaalit 2012

**Montenegron parlamenttivaalit 2012** toimitettiin 14. lokakuuta 2012 Montenegrossa. Vaaleissa annettiin 362&nbsp;712 ääntä, joista 5&nbsp;764 hylättiin. Äänestysprosentti oli 69,4. Montenegroa ennen vaaleja hallinnut puolue Eurooppalainen Montenegro -koalitio voitti vaalit.

## Tulokset
Paikat jakautuivat seuraavasti:
* Eurooppalainen Montenegro -koalitio: 39 paikkaa
* Demokraattinen rintama: 20 paikkaa
* Sosialistinen kansanpuolue: 9 paikkaa
* Positiivinen Montenegro: 7 paikkaa
* Bosniakkipuolue: 3 paikkaa
* Kroatialainen kaupunkilaisvaihtoehto: 1 paikka.

## Lähteet
Montenegron parlamenttivaalit 2006

**Montenegron parlamenttivaalit 2006** järjestettiin Montenegrossa 10. syyskuuta 2006. Vaaleissa Sosialistisen demokraattisen liiton ja sosiaalidemokraattien yhteislista Paremman Montenegron puolesta -koalitio sai lähes puolet äänistä sekä enemmistön 81 paikasta.

## Tulokset
Tulokset olivat seuraavat:

SNP-NS-DSS tarkoittaa sosialistien, kansanpuolueen ja demokraattisen serbipuolueen yhteislistaa.

## Lähteet
Dansk Melodi Grand Prix 2020

**Dansk Melodi Grand Prix 2020** oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 2020. Kilpailu pidettiin avoimena kilpailuna. Lähetetyistä kappaleista Tanskan yleisradioyhtiö DR valitsi yhdeksän radiokarsintaan. Radiokarsinnan yhdeksän kappaletta oli jaettu kolmeen kolmen alueen ryhmään, joista kustakin äänestettiin 20.–24. tammikuuta käydyssä internetäänestyksessä yksi finaaliin. Loput seitsemän finalistia valitsi DR:n nimittämä raati, joka valitsi finaaliin kaksi villiä korttia radiokarsinnasta ja viisi kappaletta muista avoimeen kilpailuun lähetetyistä kappaleista. Radiokarsinnan jatkoon menijät julkaistiin 24. tammikuuta ja loput finalistit 31. tammikuuta.

Finaali kilpailtiin 7. maaliskuuta Royal Arena -hallissa Kööpenhaminassa. Finaalia edeltävänä päivänä DR ilmoitti, että finaali pidetään ilman yleisöä koronaviruspandemian takia. Finaali käytiin kaksikierroksisena. Ensimmäisellä kierroksella raati ja katsojat valitsivat yhdessä kolme kappaletta superfinaaliin. Superfinaalissa voittajan valitsivat yksin katsojat tekstiviesti- ja mobiilisovellusäänestyksellä. Kilpailun voitti duo Ben & Tan kappaleella "Yes". Sittemmin Eurovision laulukilpailu 2020 kuitenkin peruttiin koronaviruspandemian takia.

## Kilpailun kulku
### Radiokarsinta
Radiokarsinta käytiin 20.–24. tammikuuta internetäänestyksenä. Kaksi radiokarsinnassa karsiutunutta pääsi villillä kortilla finaaliin.

### Finaali

## Lähteet
*
*http://natfinals.50webs.com/10s_20s/Denmark2020.html

### Viitteet
Montenegron parlamenttivaalit 2002

**Montenegron parlamenttivaalit 2002** järjestettiin Montenegrossa 20. lokakuuta 2002. Vaaleissa oli 340&nbsp;050 äänestäjää, äänestysprosentti oli 72. Voittanut puolue oli Eurooppalainen Montenegro.

## Tulokset
Puolueiden paikkajako oli seuraava:
* Eurooppalainen Montenegro: 39 paikkaa
* Yhdessä muutosten puolesta: 30 paikkaa
* Montenegron liberaali liitto: 3 paikkaa
* Albanialaiset yhdessä: 2 paikkaa.

## Lähteet
Liettuan parlamenttivaalit 2020

**Liettuan parlamenttivaalit 2020** järjestettiin Liettuassa vuonna 2020. Vaalien ensimmäinen kierros toimitettiin 11. lokakuuta 2020 ja toinen kierros 25. lokakuuta 2020. Vaaleissa valittiin 141 edustajaa Seimasiin, Liettuan yksikamariseen parlamenttiin, nelivuotiskaudelle. Vaaleissa oli 5 prosentin äänikynnys.

## Paikkajako
Vaalien jälkeinen paikkajako:
* Kotimaan liitto – Liettuan kristillisdemokraatit: 50 paikkaa
* Liettuan talonpoikien ja vihreiden liitto: 32 paikkaa
* Liettuan tasavallan liberaalien liike: 13 paikkaa
* Liettuan sosiaalidemokraattinen puolue: 13 paikkaa
* Vapauspuolue: 11 paikkaa
* Työväenpuolue: 10 paikkaa
* Muut: 12 paikkaa.

## Lähteet
Liettuan parlamenttivaalit 2016

**Liettuan parlamenttivaaleissa 2016** valittiin uudet 141 edustajaa Liettuan parlamenttiin, Seimasiin. Valituista 30 oli naisia, ehdokkaista puolestaan noin kolmannes. Vaalit voitti maanviljelijät ja vihreät, joka sai 54 paikkaa. Kotimaan unioni sai 31 paikkaa, sosiaalidemokraatit 17, liberaalit 14, puolalaispuolue ja järjestys ja oikeus -puolue kahdeksan, työväenpuolue kaksi ja vihreät, Liettuan lista sekä keskusta saivat yhden. Myös neljä sitoutumatonta valittiin Seimasiin.

## Lähteet
Liettuan parlamenttivaalit 2012

**Liettuan parlamenttivaalit 2012** toimitettiin Liettuassa 14. ja 28. lokakuuta 2012. Vaaleissa valittiin 141 uutta edustajaa Liettuan yksikamariseen parlamenttiin, Seimakseen. Valituista 34 oli naisia. Vaaleissa sai eniten paikkoja Liettuan sosiaalidemokraattinen puolue.

## Tulokset
Paikat jakautuivat seuraavasti:
* Liettuan sosiaalidemokraattinen puolue: 38 paikkaa
* Liettuan kristillisdemokraatit: 33 paikkaa
* Työväenpuolue: 29 paikkaa
* Järjestys ja oikeus: 12 paikkaa
* Liettuan tasavallan liberaalien liike: 11 paikkaa
* Liettuan puolalaisten vaalitoiminta: 8 paikkaa
* Rohkeuden tapa: 7 paikkaa
* Liettuan talonpoikien ja vihreiden liitto: 1 paikka
* Lisäksi valittiin kolme sitoutumatonta.

## Lähteet
Janne Ojala (toimittaja)

**Johan Adolf (Janne) Ojala** (5. marraskuuta 1876 Vaasa – 1. toukokuuta 1918 Tuulos) oli suomalainen toimittaja ja kirjaltaja. Hän työskenteli Turussa ilmestyneen ruotsinkielisen *[[Arbetet]]*-työväenlehden ensimmäisenä päätoimittajana vuonna 1909 ja kirjoitti myöhemmin lehteen kuolemaansa saakka. Turun ruotsalaisessa työväenyhdistyksessa (ÅSAF) vaikuttanut Ojala oli näkemyksiltaan radikaali ja vallankumouksellinen anarkosyndikalisti, joka tunnettiin kansanomaisista ja valittesevia näkemyksiä kyseenalaistavista kirjoituksistaan. Ojala jäi sisällissodan loppuvaiheessa valkoisten vangiksi ja teloitettiin.

## Elämä
Vaasassa syntynyt Ojala muuttti vuonna 1889 perheensä mukana Hankoon, jossa hän hankki latojan ammatin. Ojala työskenteli eri puolilla maata ja oli myös neljä vuotta kirjaltajana Tukholmassa. Asepalveluksensa jälkeen hän työskenteli Turussa *[[Sosialisti (Turku)|Sosialistin]]* kirjapainossa ja eteni sen apulaisfaktoriksi. Ojalasta sanotaan tulleen sosialisti ja antimilitaristi asevelvollisuusaikanaan, mutta todennäköisesti hän omaksui anarkosyndikalismin jo Tukholmassa. 

Suurlakon jälkeen Ojala muodosti ÅSAF:n radikaalin ydinryhmän yhdessä Walter Borgin, Ludvig Lindströmin ja William Lundbergin kanssa. He perustivat *Arbetet*-sanomalehden, jonka päätoimittajanä Ojala oli vuoden 1909. Jätettyään tehtävänsä hän jatkoi lehden ammatillisen osaston toimittamista. Ojala toimi myös lehden pakinoitsijana nimimerkillä ”Jean”. Lahjakkaana kirjoittajana tunnetun Ojalan ajatuksilla oli merkittävä vaikutus *Arbetetin* linjaan, sillä hänen ansiostaan lehti sai vahvasti syndikalistisen sävyn. Lokakuussa 1910 Ojala sai 6 kuukauden vankeustuomion majesteettirikoksesta lainattuaan ruotsalaisesta *[[Social-Demokraten]]ista* Venäjän keisariparin Tukholman vierailua käsitelleen jutun.

Vuodenvaihteessa 1918 pidetyssä Suomen ruotsalaisen työväenliiton liittokokouksessa turkulaiset toivat esille vallankumouksellista linjaansa, joka Gunnar Mörnin mukaan herätti pientä kauhistusta helsinkiläisten keskuudessa. Myöhemmin tammikuussa Ojala ja Lundberg osallistuivat Helsingissä pidettyyn SDP:n puolueneuvoston kokoukseen, jossa radikaalit ainekset junttasivat päätöksen vallankumoukseen ryhtymisestä. Turussa oli jo aikaisemmin perustettu ryhmä, joka Pariisin kommuunin innoittamana kutsui itseään kommunardeiksi ja oli laatinut vallankumousmanifestin. Ojalan sisällissodan aikaisesta toiminnasta ei ole tarkkaa tietoa, mutta jossakin vaiheessa hän päätyi Turun punakaartin mukana Tampereelle. Työväenlehdissä marraskuussa 1919 julkaistun ÅSAF:n jäsenten kuolinilmoituksen mukaan Ojala teloitettiin 1. toukokuuta 1918 Tuuloksessa. K. H. Wiik mainitsee myöhemmin teloituspaikaksi Riihimäen.

## Lähteet
*
### Viitteet
Montenegron parlamenttivaalit 2009

**Montenegron parlamenttivaalit 2009** järjestettiin ennenaikaisesti 29. maaliskuuta 2009. Vaaleissa valittiin Montenegron parlamenttiin 81 edustajaa. Vaalien äänikynnys oli 3 %.

## Tulokset
Puolueet saivat paikkoja seuraavasti:

## Lähteet
Guðni Ágústsson

**Guðni Águstsson** (s. 9. huhtikuuta 1949) on islantilainen edistyspuolueen poliitikko, joka toimi vuosina 1999–2007 Islannin maatalousministerinä ja vuosina 2007–2008 puolueensa puheenjohtajana.

Guðni syntyi Brúnastaðirin tilalla Hraungerðishreppurissä Lounais-Islannissa. Hän suoritti maataloustutkinnon Hvanneyrissä vuonna 1968. Vuosin 1976–1987 hän työskenteli maidontarkastajana. Vuosina 1980–1982 hän toimi edistyspuolueen nuorisojärjestön puheenjohtajana. Vuonna 1987 hänet valittiin Alþingiin. Vuosina 1989–1990 hän toimi Alþingin 2. varapuhemiehenä. Vuosina 1990–1993 hän toimi Búnaðarbanki-pankin sekä sen maatalouslainaosaston hallitusten puheenjohtajana. Vuosina 1995–1999 hän toimi Alþingin 3. varapuhemiehenä sekä maatalousvaliokunnan puheenjohtajana. Vuosina 1998–1999 hän toimi maatalouslainarahaston hallituksen puheenjohtajana. Vuosina 1999–2007 hän toimi maatalousministerinä. Vuosina 2002–2007 hän toimi edistyspuolueen varapuheenjohtajana ja vuosina 2007–2008 puheenjohtajana. Vuonna 2008 Guðni erosi Alþingistä; hänen tilalleen kansanedustajaksi nousi Eygló Harðardóttir.

## Lähteet
Liettuan parlamenttivaalit 2008

**Liettuan parlamenttivaalit 2008** toimitettiin Liettuassa 12. ja 26. lokakuuta 2008. Edustajia valittiin Seimakseen, Liettuan parlamenttiin, 141. Vaaleihin osallistui 16 puoluetta ja 18 sitoutumatonta ehdokasta. Samalla järjestettiin kansanäänestys siitä, pitäisikö Ignalinan ydinvoimalaitosta käyttää siihen asti, kunnes uusi ydinvoimalaitos pystytään rakentamaan. Vaaleissa annettiin n. 800&nbsp;000 hyväksyttyä ääntä. Äänestysprosentti oli 32,37.

## Tulokset
Paikkajako oli seuraava vaalien 2008 molempien kierroksien jälkeen:
*Liettuan kristillisdemokraatit: 45 paikkaa
*Liettuan sosiaalidemokraattinen puolue: 25 paikkaa
*Kansallinen ylösnousemuksen puolue: 16 paikkaa
*Järjestys ja oikeus: 15 paikkaa
*Liettuan tasavallan liberaalien liike: 11 paikkaa
*Työväenpuolue ja nuoriso -liitto: 10 paikkaa
*Liberaali ja keskustalainen liitto: 8 paikkaa
*Liettuan talonpoikien ja vihreiden liitto: 3 paikkaa
*Liettuan puolalaisten vaalitoiminta: 3 paikkaa
*Uusi unioni: 1 paikka
*Lisäksi neljä sitoutumatonta.

## Lähteet
Magnús Stefánsson

**Magnús Stefánsson** (s. 1. lokakuuta 1960) on islantilainen edistyspuolueen poliitikko, joka toimi kansanedustajana Alþingissä vuosina 1995–1999 ja 2001–2009 sekä Islannin sosiaaliministerinä vuosina 2006–2007.

Magnús syntyi Reykjavíkissä. Vuonna 1990 hän suoritti kaupan alan tutkinnon Samvinnuháskolinnissa (nykyinen Bifröstin yliopisto). Vuosina 1982–1985 hän toimi Ólafsvíkin kunnansihteerinä. Vuosina 1987–1988 hän työskenteli merimiehenä. Vuosina 1990–1995 hän toimi Grundarfjörðurin kunnanjohtajana. Vuonna 1995 hänet valittiin Alþingiin. Vuosina 2001–2003 hän toimi Alþingin ympäristövaliokunnan puheenjohtajana sekä ETYJin parlamentaarisen yleiskokouksen Islannin-valtuuskunnan puheenjohtajana. Vuosina 2003–2006 hän toimi budjettivaliokunnan puheenjohtajana. Vuosina 2006–2007 hän toimi sosiaaliministerinä. Vuosina 2007–2008 hän toimi Alþingin 5. varapuhemiehenä.

## Lähteet
Liettuan parlamenttivaalit 2004

**Liettuan parlamenttivaalit 2004** järjestettiin Liettuassa 10. ja 24. lokakuuta 2004 kahtena kierroksena. Vaaleissa valittiin 141 edustajaa Liettuan yksikamariseen parlamenttiin. Vaaleissa äänesti n. 1,2 miljoonaa ihmistä, ja äänestysaktiivisuus oli noin 46,1 prosenttia (ensimmäinen kierros).

## Tulokset
Paikkajako vaalien jälkeen oli seuraava:
* Työväenpuolue: 39 paikkaa
* Liettuan sosiaalidemokraattinen puolue-Uusi unioni-Sosiaaliliberaali puolue: 31 paikkaa
* Liettuan kristillisdemokraatit: 25 paikkaa
* Liberaali ja keskustalainen liitto: 18 paikkaa
* Järjestys ja oikeus: 11 paikkaa
* Liettuan talonpoikien puolue: 10 paikkaa
* Liettuan puolalaisten vaalitoiminta: 2 paikkaa
* Lisäksi viisi sitoutumatonta.

## Lähteet
Lars Mittankin katoaminen

**Lars Joachim Mittank** (s. 9. helmikuuta 1986 Berliini) oli saksalainen mies, joka **katosi** lomamatkalla Bulgarian Kultahietikolla 28-vuotiaana 8. heinäkuuta 2014.

Mittank joutui 6. heinäkuuta 2014 neljän muun saksalaisen kanssa baarissa tappeluun riitaannuttuaan näiden kanssa jalkapalloa koskeneista asioista. Mittank oli Werder Bremenin kannattaja ja muut tappelijat FC Bayern Münchenin kannattajia. Mittankin toisesta korvasta repesi tappelun seurauksena tärykalvo. Lisäksi häneltä vahingoittui leuka. Mittank poistui baarista ennen ystäviään, eivätkä ystävät nähneet häntä ennen seuraavaa aamua, jolloin Mittank kertoi joutuneensa jälleen hakatuksi. 

Mittank kävi lääkärin pakeilla ja sai kefuroksiimia. Hänen alkuperäinen lähtöpäivänsä Bulgariasta olisi ollut 7. heinäkuuta, mutta hän ilmoittikin ystävilleen jäävänsä maahan aiottua pidemmäksi aikaa, jotta hänen tärykalvonsa kestäisi lennon. Matkalla mukana olleet ystävät lähtivät, jolloin Mittank jäi yksin Bulgariaan. Hän vaikutti tämän jälkeen ahdistuneelta ja vainoharhaiselta. Mittank piilotteli hotellin hississä ja kurkisteli ikkunoista. Lisäksi hän väitti äidilleen, että häntä jahdattiin; hän pyysi äitiään kuolettamaan pankkikortit, kertoi etsivänsä piilopaikkaa ja kysyi äidiltään, mitä kefuroksiimi on.

Mittank matkusti 8. heinäkuuta 2014 taksin kyydissä Varnan lentoasemalle aikomuksenaan paluu kotiin Saksaan. Hän sai lentoaseman lääkäriltä luvan nousta koneeseen, mutta alkoi täristä lentoa odottaessaan. Mittank jätti omaisuutensa lentoasemalle ja totesi, ettei halua kuolla sinne. Hän ryntäsi yllättäen ulos, juoksi pysäköintialueen läpi, kiipesi korkean aitauksen yli ja poistui metsään. Tämän jälkeen hänen vaiheistaan ei ole saatavilla varmaa tietoa. Mittankista on kuitenkin ilmoitettu havaintoja eri maista. Erilaisissa spekulaatioissa hänen on esitetty muun muassa ottaneen yliannostuksen, joutuneen psykoosiin tai kadonneen aloittaakseen ”uuden elämän”. Mittankilla ei ollut tiedossa olevaa historiaa psykiatrisista sairauksista. Häntä on kutsuttu ”Youtuben kuuluisimmaksi kadonneeksi henkilöksi”, koska lentokentän valvontakameran nauha hänestä levisi pitkin internetiä.

## Lähteet
Latvian parlamenttivaalit 2014

**Latvian parlamenttivaalit 2014** toimitettiin Latviassa vuonna 2014. Vaaleissa valittiin sata edustajaa Saeimaan, Latvian parlamenttiin. Vaalit voitti Sosiaalidemokraattinen puolue ”Harmonia”.

## Tulokset
Paikkajako oli seuraava:
* Sosiaalidemokraattinen puolue ”Harmonia”: 24 paikkaa
* Yhtenäisyys: 23 paikkaa
* Vihreiden ja maanviljelijöiden liitto: 21 paikkaa
* Kansallinen liittouma: 17 paikkaa
* Sydämestä Latvian puolesta: 7 paikkaa
* Latvian alueiden liitto: 6 paikkaa.

Pienpuolueista suurimmat olivat Latvian venäläisunioni ja Latvian puolesta yhtenäistynyt.

## Lähteet
* Research Gate. Viitattu 3.5.2023.
Latvian parlamenttivaalit 2011

**Latvian parlamenttivaalit 2011** toimitettiin Latviassa 17. syyskuuta 2011 noin vuosi edellisten vaalien jälkeen. Koska maan hallitus ei halunnut käsitellä Ainārs Šlesersiin kohdistuvaa korruputioskandaalia, maan presidentti päätti järjestää kansanäänestyksen siitä, tulisiko parlamentin jatkaa. Koska 94,3&nbsp;% äänesti vastaan, järjestettiin uudet vaalit. Vaaleissa valittiin sata edustajaa Saeimaan. Valituista 21 oli naisia. Vaalit voitti Harmoniakeskus.

## Tulokset
Tulokset seuraavassa taulukossa.

## Lähteet